આ સમગ્ર કેસનો ખુલાસો બેન્કની એક કર્મચારી ગીતાંજલી બગ્ગાના રેફરેન્સ ચેક દરમિયાન થયો હતો. પોલીસ ફરિયાદ મુજબ ગીતાંજલીએ ઓક્ટોબર 2017માં બેન્કમાં આસિસ્ટન્ટ મેનેજર તરીકે નોકરી મેળવી હતી. રેફરેન્સ ચેક દરમિયાન જાણવા મળ્યું કે ગીતાંજલીની મદદ એડેકો કન્સલ્ટન્સી નામની કંપની કરી રહી હતી. નિમણૂક પ્રક્રિયા દરમિયાન આ કંપનીએ બોગસ પગાર સ્લિપ, અનુભવ પ્રમાણપત્ર તથા અન્ય દસ્તાવેજો જમા કરાવ્યા હતા. પોલીસ તપાસમાં ખુલાસો થયો હતો કે બગ્ગાએ એડેકો એજન્સીના માલિક અમિત ચૌધરીને 60 હજાર રૂપિયા આપ્યા હતા. તપાસમાં એ પણ ખુલાસો થયો હતો કે એડેકો સિવાય લોટસ એજન્સી અને અમ્પાયર કન્સલ્ટન્સીએ બગ્ગાની મદદ કરી હતી.